Case ID: 1109220
Sentence 65: Məhkəmə Azərbaycan Respublikası CPM-nin 346-cı maddəsində nəzərdə tutulan, məhkəmə baxışının nəticələrinə dair müşavirə otağında müzakirə edilməli olan məsələlərlə bağlı qeyd edir ki, təqsirləndirilən şəxsin haqqındakı cinayət işi üzrə icraata xitam verilməli olduğundan onun barəsində seçilmiş başqa yerə getməmək haqqında iltizam qətimkan tədbiri ləğv edilməlidir; hazırkı iş üzrə mülki iddia verilməmişdir, zərərçəkmiş şəxslər təqdim etdikləri ərizələrində onlara vurulmuş maddi ziyanın ödənildiyini, təqsirləndirilən şəxsə qarşı şikayət və tələbləri olmadığını bildirmişlər; cinayət nəticəsində vurulmuş maddi zərərin və ya mümkün ola biləcək xüsusi müsadirənin təmin edilməsi məqsədi ilə əmlak üzərinə həbs qoyulmamışdır; Bakı şəhəri Nizami Rayon Məhkəməsinin yuxarıda istinad edilən xx xxxxxx 2019-cu il tarixli 1(007)-205/2019 nömrəli hökmü ilə maddi sübutların taleyi həll edilərək cinayət işi üzrə maddi sübut olan 01 ədəd “Hisense” markalı mobil telefon Zərərçəkmiş şəxs2, 01 ədəd “Samsung J5” markalı mobil telefon Zərərçəkmiş şəxs1 qaytarılmış hesab edilmiş, iş üzrə məhkəmə məsrəfi olan 100 manat ekspertiza xərcinin Şahid1 tutulub Məhkəmə Ekspertizası Mərkəzinin hesabına keçirilməsi qərara alınmışdır, ona görə həmin hallar nəzərə alınmalıdır, ekspertiza xərcinin hazırda təkrarən tutulması üçün qanuni əsaslar yoxdur.